Mošteník

Mošteník je potok na Hornom Považí, na území okresu Považská Bystrica. Je to ľavostranný prítok Váhu, má dĺžku 8,5 km a je tokom III. rádu.

Prameň  
Pramení na rozhraní Súľovských vrchov a Podmanínskej vrchoviny na západnom svahu Úvozu (688,2 m n. m.) v nadmorskej výške približne 490 m n. m.

Smer toku 
Na hornom toku tečie prevažne severozápadným smerom, nad Dolným Moštencom sa stáča a pokračuje na sever. Približne od sútoku s prítokom z oblasti Cingelovho Lazu tečie severoseverovýchodným smerom až k sútoku s Galanovcom, odtiaľ najprv severovýchodným, v blízkosti centra mesta Považská Bystrica sa stáča a pokračuje k ústiu severným smerom.

Geomorfologické celky 
 Považské podolie, podcelok Podmanínska vrchovina

Prítoky  
pravostranné: prítok zo severovýchodného svahu Stráne (471,5 m n. m.), prítok prameniaci severozápadne od kóty 457,5 m
ľavostranné: krátky prítok (421,5 m n. m.) v pramennej oblasti, prítok prameniaci južne od Horného Moštenca, krátky prítok prameniaci severovýchodne od kóty 447,2 m, krátky prítok zo severovýchodného svahu Skalice (463,2 m n. m.), potok z oblasti Cingelovho Lazu, Galanovec

Ústie 
Mošteník sa vlieva do Váhu na území mesta Považská Bystrica, severne od centra mesta v nadmorskej výške cca 280,5 m n. m.

Obce  
Horný Moštenec
Dolný Moštenec 
Považská Bystrica (oddeľuje časti Jelšové na ľavom a Hliníky na pravom brehu)

Potoky na Slovensku
Povodie Váhu
Vodné toky v okrese Považská Bystrica